open-index/open-wikipedia-markdown huggingface dataset:
Boston College

**Boston College** er et privat, jesuittisk katolsk universitet i Chestnut Hill i staten Massachusetts, USA. Det ble grunnlagt i 1863, og har en av de eldste arkitekturene i USA innen såkalt *[[collegiate gothic]]* stil. 

Boston College er et ledende humaniora-universitet med skolepenger på US$ 33.506 (2006). Det tildeles grader helt opp til doktorgrad (Ph.D). 

Fagkretsen omfatter også jus og universitetet har en egen Business School. *BC* har i alt syv skoler og *colleges*, og dekker mer enn 50 fag. Det er senter for en av de største jesuittiske kolonier i verden.

Det er åtte biblioteker på de fire campus-områdene, med 2,1 millioner titler.

Medlemstallet i alumnien er 143.000.

Boston College er medlem av Association of Jesuit Colleges and Universities. 

## Referanser


## Eksterne lenker
* 
*
Mika Laitinen

**Mika Antero Laitinen** (født 5. mars 1973 i Kuopio) er en tidligere finsk skihopper. Han representerte klubben i hans fødeby, *Puijon Hiihtoseura*.

## Karriere

Han debuterte i verdenscupen i mars 1990 i Lahtis. Den følgende vinteren hentet han sine første verdenscuppoeng i Predazzo. Laitinen hadde på denne tiden store problemer med omstillingen fra å hoppe med parallelle ski til den nye V-stilen. Han fikk ofte dårlige stilkarakterer, men hevdet seg likevel takket være sin enorme spenst &ndash; han var en «krafthopper» som ofte markerte seg i mindre bakker.

I 1992 ble han i siste øyeblikk tatt ut i troppen til OL i Albertville. Her var han med på det finske laget, anført av Toni Nieminen, som vant gull i laghopping. Han deltok også i begge de individuelle rennene, og ble nr. 19 i storbakken og nr. 5 i normalbakken.

I de to neste årene var han ute av form, og deltok bare unntaksvis i verdenscupen. Han ble ikke tatt ut til OL 1994. Vinteren 1994/95 fant han tilbake til gamle takter, og under VM 1995 i Thunder Bay var han med på ta en ny gullmedalje i laghopping. I tillegg tok han bronse i normalbakken og kom på 13.-plass i storbakken.

Laitinens beste sesong var vinteren 1995/96. Han vant fem av de første ni verdenscuprennene, og ved årsskiftet, etter seieren i Oberstdorf, ledet han både hoppuka og verdenscupen med klar margin. Under trening foran nyttårshopprennet i Garmisch-Partenkirchen falt han stygt, og brakk sju ribbein samt kragebeinet. Han ble satt utenfor i flere uker, men endte likevel på en sjetteplass i verdenscupsammendraget. Han kom aldri tilbake helt i toppen etter dette fallet, men representerte flere ganger Finland i laghopping, og var med på laget som tok sølv under VM 1997 i Trondheim.

Han la opp som hopper etter vinteren 1999/2000.

### Sammenlagtplasseringer i verdenscupen

## Referanser


## Eksterne lenker
*
Diablo: Hellfire

***Diablo: Hellfire*** er utvidelsespakke eller påbyggningspakke som Sierra On-Line (nå kjent som Sierra Entertainment) produserte for videospillet *[[Diablo (videospill)|Diablo]]*. Det ble utgitt i 1997 og ble utviklet av Synergistic Software, et datterselskap til Sierra. *Hellfire* var den eneste autoriserte utvidelsespakken for Diablo. *Hellfire* ble ikke laget av Blizzard som laget grunnspillet. Utvidelsen besto av flere magier, monstre og utstyr. I tillegg til de tre klassene som var i *Diablo* introduserte Hellfire en ny klasse, «Munken». Ekspansjonen ble ikke gitt ut i Europa og er svært vanskelig å få tak i dag.

## Eksterne lenker
* Diablo Evolution – En dybdeanalyse om historien og utviklingen til Diablo og Hellfire.
Vanguard (synthesizer)

**Vanguard** er en virtuell analog synthesizer som er laget av reFX. Vanguard kombinerer den gode gamle analoge synthesizer ideen med den siste teknologien. Vanguard har 12 forskjellige typer oscillatorer og en mengde med filter.
Silkefugler

* se tekst

**Silkefugler** (Ptiliogonatidae) er ei lita gruppe spurvefugler som hovedsakelig forekommer i Mellom-Amerika, selv om en art, svartsilkefugl, forekommer også i sørvestlige USA. 

Disse fuglene eter frukt og insekter. 

De er beslektet med sidensvansene, og blir av og regnet som ei delgruppe av denne gruppa.

## Arter

* Ptiliogonidae, silkefugler
** *[[Ptiliogonys]]*
*** *P. cinereus*, gråsilkefugl
*** *P. caudatus*, gulhodesilkefugl, 
** *[[Phainopepla]]*
*** *P. melanoxantha*, svarthodesilkefugl, 
*** *P.  nitens*, svartsilkefugl,

## Eksterne lenker
*
Vakteltroster

* papuatrost
* *[[Psophodes]]*
* *[[Cinclosoma]]*
* *[[Ptilorrhoa]]*
* blåkroneifrit

**Vakteltroster** (Cinclosomatidae) er ei lita gruppe spurvefugler som forekommer i Australia og nærliggende områder.

Riksetrosten ble tidligere ansett som en art i denne gruppa, men er nå plassert i en egen gruppe.

## Arter
* Papuatrost, *Androphobus viridis*
* Pisketrost, *Psophodes olivaceus*
* Knirketrost, *Psophodes nigrogularis*
* Vestmulgatrost, *Psophodes occidentalis*
* Østmulgatrost, *Psophodes cristatus*
* Flekkvakteltrost, *Cinclosoma punctatum*
* Gråsidevakteltrost, *Cinclosoma castanotus*
* Brunbrystvakteltrost, *Cinclosoma castaneothorax*
* Kanelvakteltrost, *Cinclosoma cinnamomeum*
* Guløyevakteltrost, *Cinclosoma ajax*
* Perlevakteltrost, *Ptilorrhoa leucosticta*
* Safirvakteltrost, *Ptilorrhoa caerulescens*
* Brunryggvakteltrost, *Ptilorrhoa castanonota*
* Blåkroneifrit, *Ifrita kowaldi*

## Litteratur
* 
* **Del Hoyo**, J.; Elliot, A. & Christie D. (editors). (2007). *Handbook of the Birds of the World*. Volume 12: Picathartes to Tits and Chickadees. Lynx Edicions. ISBN 9788496553422

## Eksterne lenker
*
Pertti Teurajärvi

**Pertti Benjamin Teurajärvi** (født 20. februar 1951 i Kolari) er en tidligere finsk langrennsløper, som konkurrerte på 1970- og 1980-tallet.

Hans største meritt er gullmedaljen med det finske laget på 4 x 10&nbsp;km stafett under OL 1976 i Innsbruck. I tillegg vant han ytterligere to stafettmedaljer, sølv under VM 1978 og bronse under OL 1980.

Teurajärvis beste individuelle resultat fra OL er 14.-plassen på 15&nbsp;km i 1976. Hans beste enkeltresultat i verdenscupen er en fjerdeplass på 15&nbsp;km i Reit im Winkl fra 1982.

## Mesterskapsmedaljer
* OL 1976 i Innsbruck: gull på 4 x 10&nbsp;km stafett
* OL 1980 i Lake Placid: bronse på 4 x 10&nbsp;km stafett
* VM 1978 i Lahtis: sølv på 4 x 10&nbsp;km stafett

## Referanser


## Eksterne lenker
*
Otto Leodolter

**Otto Franz Leodolter** (født 18. mars 1936, død 16. desember 2020) var en østerriksk skihopper.

Leodolters karriere varte fra 1955 til 1964. Karrierens høydepunkt var bronsemedaljen i normalbakkerennet under Vinter-OL 1960 i Squaw Valley, USA. Han ble dermed Østerrikes første medaljevinner i OL i denne idrettsgrenen. Leodolter hadde også deltatt i Vinter-OL 1956 i Cortina d'Ampezzo, Italia fire år tidligere, der han endte på en 30.-plass. I Vinter-OL 1964 i Innsbruck i Østerrike tok han en 17.-plass som best i storbakken. I normalbakken i samme OL ble det en delt 28.-plass.

I hoppuka kom Leodolter på tredjeplass i 1959/1960, og året etter avanserte han ett trinn til andreplassen. I 1959 forbedret han en 12 år gammel bakkerekord i Holmenkollbakken til 71,5 meter.

Nasjonalt ble det fire østerrikske mesterskap i skihopping, 1958, 1959, 1961 og 1962.

## Referanser


## Eksterne lenker
*
Ivangorod

:*For festningen, se [[Ivangorod festning]].*

**Ivangorod** (russisk: Ивангород, estisk: *Jaanilinn*) er en by i Leningrad oblast i Russland. Den ligger på østre bredd av elva Narva, ved grensen mellom Russland og Estland 159&nbsp;km vest for St. Petersburg. Byen hadde .

Byen er kjent for Ivangorod festning. Ivangorod er også et viktig grensekrysningspunkt og en jernbanestasjon på den baltiske jernbanes hovedstrekning, Tallinn&ndash;St. Petersburg-banen. Den ligger like overfor den estiske byen Narva. 

## Historie
Festningen ble opprettet i 1492 under styret til Ivan III av Moskva og ble oppkalt etter han. Mellom 1581&ndash;1590 og 1612&ndash;1704 var festningen kontrollert av Sverige. Tross andre endringer i territorium og suverenitet, så ble Ivangorod administrativt sett på som en del av byen Narva fra 1612 til 1945.

I etterkant av kollapsen til Det russiske keiserdømmet skaffet den nylig uavhengige republikken Estland seg i januar 1919 kontroll over hele byen Narva, inkludert Ivangorod, og dette ble senere anerkjent av bolsjevik-Russland gjennom freden i Tartu i 1920. Sovjetunionen reokkuperte Estland  i 1944 under andre verdenskrig, og i januar 1945 ble Ivangorod administrativt adskilt fra resten av Narva, og overført til Leningrad oblast i den Russiske SFSR. Ivangorod fikk bystatus i 1954. 

Etter at Estland gjenvant sin uavhengighet i 1991, betraktet Russland grensen fra freden i Tartu i 1920 som juridisk erstattet av grensen mellom de to tidligere sovjetrepublikkene, som senere ble trukket opp av sovjetiske myndigheter. Ivangorod forble dermed en del av Russland. På grunn av politiske spenninger har en ny grenseavtale mellom Estland og Russland ennå ikke trådt i kraft.

## Referanser


## Eksterne lenker
* 
* Fotogalleri
Sara Abbazova

**Sara Abbazova** er en tidligere styrkeløfter fra Aserbajdsjan som konkurrerte innenfor handikappidrett. Under VM i styrkeløft i 2001 i Ungarn ble hun tatt for doping.
Etter å ha avlagd en positiv dopingtest på nandrolon under OL 2004 i Sydney ble Abbazova utestengt på livstid.

## Referanser
Phillip Adams

**Phillip Adams** en pistolskytter fra Australia. Han er den mestvinnende utøveren i Samveldelekene per juli 2002.  

## Referanser


## Eksterne lenker

*
Shenandoah (elv)

**Shenandoah River** er en elv som renner fra Virginia og ut i elven Potomac i Vest-Virginia i fjellene Appalachene på Østkysten av USA. Den er en av de få nordamerikanske elvene som renner nordover.

Elven er om lag 241 km lang og er den viktigste sideelven til Potomac. Nedbørområdet er på 7&nbsp;875 km², og vannføringen 78m³/s ved Millville i West Virginia. 

Shenandoah starter i Blue Ridge Mountains i Virginia, og skaper her en rekke fruktbare dalområder (Shenandoah Valley) før den krysser grensen til West Virginia i byen Harpers Ferry hvor den renner sammen med Potomac.

Shenandoah var et ettertraktet mål for tidlige settlere, på grunn av den fruktbare jorden. Området er fortsatt et avgjørende jordbruksområdet for de to delstatene.

Elven nevnes i sangeren John Denvers «Take Me Home, Country Roads», som assosierer elven med West Virginia (*Oh, Shenandoah, I long to hear you*).

Helt øverst i elven i Vest-Virginia lever den sjeldne ferskvannskrepsen *[[Cambarus nerterius]]*.

## Eksterne lenker
*
Kommunestyrevalg i Hattfjelldal

**Kommunestyrevalg i Hattfjelldal** er en oversikt over folkeavstemninger og kommunestyrevalg i Hattfjelldal kommune.

## Kommunestyrevalg
### 2011

### 2007

### 2003

### 1999

### 1995

### 1991

### 1987
Ceratomia amyntor

***Ceratomia amyntor*** er en sommerfugl som tilhører familien svermere (Sphingidae). Denne svermeren finnes i Nord-Amerika.

## Utseende
En stor (vingespenn 85 – 115&nbsp;mm), slank, lyst brungrå svermer. **Kroppen** er spoleformet. **Brystet** har en svart, klokkeformet tegning og hvite kanter. Bakkroppen har tre svarte lengdestriper. **Forvingen** har hvit fremkant i den innerste delen, fem korte, svarte lengdestreker og en smal, svart tverrstripe som går langs ytterkanten. **Bakvingen** er blekt brungrå, mørkere langs ytterkanten. Larven er ganske karakteristisk: den kan være blekgrønn, rosa eller brun, med hvite skråstriper på sidene. Kroppen er tett dekket med korte pigger. På ryggen av det andre og tredje kroppsleddet sitter det to par kjegleformede utvekster, som har gitt opphav til det engelske navnet "four-horned sphinx". Den brunrøde puppen mangler fri sugesnabel-slire.

Ceratomia amyntor MHNT CUT 2010 0 406 Chaffeys Locks Leeds Co Ontario, male dorsal.jpg|*Ceratomia amyntor* ♂ 	 
Ceratomia amyntor MHNT CUT 2010 0 406 Chaffeys Locks Leeds Co Ontario, male ventral.jpg|*Ceratomia amyntor* ♂   △
Ceratomia amyntor MHNT CUT 2010 0 406 Delaware, Ontario, female dorsal.jpg|*Ceratomia amyntor* ♀  	 
Ceratomia amyntor MHNT CUT 2010 0 406 Delaware, Ontario, female ventral.jpg|*Ceratomia amyntor* ♀  △	


## Levevis
Larvene lever vanligst på alm (*Ulmus*), men kan også finnes på bjørk (*Betula*), lind (*Tilia*), kirsebær (*Prunus*) og robinia (*Robinia pseudoacacia*). I nord har arten bare én generasjon hver sommer, men lengst i sør kan den ha opptil fem. De voksne svermerne tar trolig ikke næring til seg.

## Utbredelse
Arten finnes fra Nova Scotia i nordøst vestover til Saskatchewan og Colorado, sørover til Florida og inn i Mexico.

## Kilder
* Oehlke, W. Sphingidae of the Americas – *Ceratomia amyntor*. https://web.archive.org/web/20100816041954/http://www.silkmoths.bizland.com/camyntor.htm
## Eksterne lenker
*
Proforma

**Proforma** eller **pro forma** er et uttrykk brukt i juridiske sammenhenger, av latin for «for formens skyld». Meningen avhenger av sammenhengen det brukes i, men uttrykket er en del brukt i juss og forretningslivet. I mer dagligvendt tale brukes uttrykket i overført betydning som noe som er gjort for formen eller uttrykkets skyld, eller som en ren formalitet, men som er uten reelt innhold. 

## Eksempler
Proforma ekteskap: Et ekteskap inngått utelukkende for å oppnå visse lovmessige fordeler. For eksempel gjenforeningsrett hvis den ene part er utenlandsk statsborger og ikke får nasjonalt statsborgerskap eller innreiserett uten å være gift med noen fra det aktuelle landet. Eller for å oppnå lavere inntektsskatt, ettersom gifte i enkelte land begunstiges med lavere skatt enn enslige og uregistrerte samboere.

Proforma faktura: En faktura som utstedes for en vare som allerede er betalt kontant. En slik proforma faktura fungerer som regnskapsmessig bilag på samme måte som en ordinær faktura. Proforma faktura kan også utstedes for varer som ikke har noen kommersiell verdi eller pris. For eksempel importerte, gratis vareprøver som skal hentes på et tollager.

## Referanser
Ceratomia catalpae

***Ceratomia catalpae*** er en sommerfugl som tilhører familien svermere (Sphingidae). Denne svermeren finnes i Nord-Amerika.

## Utseende
Em middelsstor (vingespenn 65 – 95&nbsp;mm), lyst grå til brunlig svermer. Brystet har en klokkeformet, svart tegning og bakkroppen tre svarte lengdestriper. Forvingen har en krum fremkant. Den er ensfarget bortsett fra to doble, kurvede, mørke tverrbånd, to små, svarte lengdestrker som ligger mellom de to tverrbånd-parene, en tynn, svart stripe langs ytterkanten og en siksak-formet svart tegning ved vingespissen. Alle disse tegningene kan være ganske utviskede. Bakvingene er blekt brungrå med to diffuse, mørkere tverrbånd. Larven er nesten helt hvit når den klekkes med utvikler etter hvert mer og mer svarte flekker. Som utvokst finnes den i to former: en mørk som er ensfarget svart langs ryggen og en lysere der den svarte fargen er brutt opp eller mangler helt. Begge formene er lyst gulaktige på sidene. Huden er ganske glatt, og det svarte hornet på bakkroppen er uvanlig langt. Den lyst brunrøde puppen mangler en fri sugesnabel-slire.

Ceratomia catalpae MHNT CUT 2010 0 480 - Marlton, New Jersey, Burlington Co, USA - Male dorsal.jpg|♂ 	
Ceratomia catalpae MHNT CUT 2010 0 480 - Marlton, New Jersey, Burlington Co, USA - Male ventral.jpg|♂  △	
(MHNT) Ceratomia catalpae f.kanwahensis MHNT CUT 2010 0 480 - (Sweadner, Chemock & Chemock, 1940) - Paratype - Female - ventral.jpg| ♀ 
Ceratomia catalpae MHNT CUT 2010 0 480 - Braxton W. VA. USA - Paratype - Female.jpg| ♀ △


## Levevis
Larvene lever bare på trompettre (*Catalpa* spp, familien Bignoniaceae). De kan snauspise denne om de er tallrike. Larvene brukes som agn av sportsfiskere. De voksne svermerne flyr om natten og tar trolig ikke næring til seg.

## Utbredelse
Arten finnes over det meste av USA øst for Rocky Mountains, og inn i Mexico.

## Kilder
* Oehlke, W. Sphingidae of the Americas – *Ceratomia catalpae*. https://web.archive.org/web/20100816041959/http://www.silkmoths.bizland.com/ccatalpa.htm
## Eksterne lenker
*
Parlamentsvalget i Italia 2001

**Parlamentsvalget i Italia 2001** ble avholdt den 13. mai. Høyresidens allianse, Casa delle Libertà, med Silvio Berlusconi i spissen, vant valget, i det de beseiret L'Ulivo, den regjerende sentrum-venstre-alliansen, med Francesco Rutelli som statsministerkandidat.

## Valgordningen
En folkeavstemning den 18. april 1993 ga en overveldende støtte til å fjerne den proporsjonale valgordningen som landet hadde hatt til da. Et system som kombinerte elementer av flertallsvalg og forholdstallsvalg ble innført i august samme år; tre fjerdedeler av plassene i hvert av parlamentets to kamre ble fordelt ved hjelp av flertallsvalg, en fjerdedel ved en mer proporsjonal valgordning.

## Resultater
### [[Italias deputertkammer]]

### [[Italias senat]]
Hansjörg Jäkle

**Hansjörg Jäkle** (født 19. oktober 1971 i Schonach im Schwarzwald) er en tidligere tysk skihopper.

Han feiret sin største øyeblikk i laghopping. Under OL 1994 på Lillehammer vant han OL-gull sammen med Jens Weißflog, Dieter Thoma og Christof Duffner.

Fire år senere, under OL 1998 i Nagano ble det sølv i laghopping. Etter sesongen 2001/2002 la Jäkle opp som aktiv hopper.

### Sammenlagtplasseringer i verdenscupen

## Referanser


## Eksterne lenker
*
Shoaib Akhtar

**Shoaib Akhtar** (urdu: شعیب اختر) (født 13. august 1975 i Rawalpindi, Punjab) er en pakistansk cricketspiller, kjent for å være den raskeste bowler i verden. I 2006 ble han tatt for bruk av nandrolon.

## Referanser


## Eksterne lenker
*
Lizandro Ajcú

**Lizandro Ajcú** (født 1982) en landeveissyklist fra Guatemala. 

I 2005 testet han positivt på EPO.

## Referanser

## Eksterne lenker
*
Niketamid

**Niketamid** er et sentralstimulerende middel som hovedsakelig påvirker respirasjonen. Det kjemiske navnet er nikotinsyre dietylamid. Det ble rundt 1950 brukt som medisinsk behandling mot overdoser på bedøvelsesmidler, før introduksjonen av endotracheal intubasjon og positivt-trykk utvidelse av lungene (CPAP og BiPAP). Legemiddelet er ikke lenger i bruk for slik behandling.

Niketamid er oppført på WADA sin liste over forbudte preparat.
Lommedalen skole

**Lommedalen skole** er en barneskole i Lommedalen i Bærum.

Den har 384 elever og et pedagogisk personale på 29 personer, rektor er Bjørn Rogstad.

Skolen har bestått av skolebygg fra 1913, 1960-årene og 1992. De to nyeste av disse byggene ble erstattet av et nytt bygg som stod ferdig i 2010.

## Eksterne lenker
*
Ceratomia hageni

***Ceratomia hageni*** er en sommerfugl som tilhører familien svermere (Sphingidae). Denne svermeren finnes i Nord-Amerika.

## Utseende
En middelsstor (vingespenn 70 – 92&nbsp;mm), gråspraglete svermer. Vingemønsteret gjør at den kan ligne på enkelte nattfly (Noctuidae). Brystet har en klokkeformet, svart tegning og hvite sider, bakkroppen har tre svarte lengdestriper. Forvingen er gråbrun med mer eller mindre diffuse tverrlinjer og lengdestreker. En stor, blekere flekk ved vingespissen er et godt kjennetegn på denne arten. Bakvingen er ensfarget gråbrun.

Ceratomia hageni MHNT CUT 2010 0 406, Bovina, Warren Co. Miss, male dorsal.jpg|*Ceratomia hageni* ♂ 	
Ceratomia hageni MHNT CUT 2010 0 406, Bovina, Warren Co. Miss, male ventral.jpg|*Ceratomia hageni* ♂   △

## Levevis
Larvene lever bare på planten *[[Maclura pomifera]]* (morbærfamilien, kalt "osage orange" i USA). Denne planten inneholder giftig melkesaft, og det er mulig at både larver og voksne beskytter seg med giftstoffer som er tatt opp fra vertsplanten, selv om den voksne svermerens kamuflasjefarger ikke tyder på at den er giftig.

## Utbredelse
Arten finnes bare i USA, fra Michigan og Georgia i øst vestover til Nebraska, Kansas, Oklahoma og Texas.

## Kilder
* Oehlke, W. Sphingidae of the Americas – *Ceratomia hageni*. https://web.archive.org/web/20100816042004/http://www.silkmoths.bizland.com/chageni.htm
## Eksterne lenker
*
Baard Owe

**Baard Arne Owe** (1936–2017) var en norsk-født dansk skuespiller.

Han var utdannet fra Statens teaterhøgskole i Oslo i 1956. Han reiste til Danmark hvor elevtiden fortsatte på Aalborg Teater frem til 1958.

I 1962 deltok han i den danske finalen av Melodi Grand Prix og kom på en tredjeplass med sangen «Er det virk'lig sandt» av Pedro Biker (1925–1973).

Han opptrådte i en rekke spillefilmer. I 1968 spilte han en vertshusgjest i *Det var en lørdags aften*.  Samme året hadde han hovedrollen som den arbeidsløse og smuglende arkitekt «Ernst» i den norske helaftens spillefilm *[[Smuglere (film)|Smuglere]]*.

I tv-serien *[[Riget]]* (1994–1997) spilte han professor Bondo ved Rigshospitalet. I den danske TV-serien *[[Hotellet (TV-serie)|Hotellet]]* fra 2000–2002 var han den mystiske vaktmester som bor i fyrrommet på Hotel. Han hadde også en rolle i *[[Lillyhammer]]*.

Etter en rekke engasjementer på forskjellige teatre opp gjennom 1960-årene, utdannet Baard Owe seg til soneterapeut og begynte også med et teologistudium.

Det ble i januar 1973 kjent at han frasa seg rollen i musikalen *Guys and Dolls* for å bli forkynner i bevegelsen Children of God.

## Familie
Baard Owe var sønn av Torstein Owe (1902–1940) og Ella Hjelde (1900–1978). Faren var blant andre av slekten Koren, og dermed er eidsvollsmannen Arnoldus von Westen Sylow Koren (1764–1854) tipptipp-oldefar til Baard Owe.

Han var gift med skuespilleren Marie-Louise Coninck (1936–) som gikk ut fra Statens teaterhøgskole i Oslo i 1959. Tre av barna ble skuespillere: Tvillingene Rebecca Owe (1962–) og Anja Owe (1962–), samt deres lillebror David Owe (1977–).

## Filmografi
* 1961: *[[Jetpiloter]]*
* 1961: *[[Gøngehøvdingen (film fra 1961)|Gøngehøvdingen]]*
* 1961: *[[Den hvide hingst]]*
* 1963: *[[Sikke'n familie]]*
* 1963: *[[Hvis lille pige er du?]]*
* 1964: *[[Gertrud (film)|Gertrud]]*
* 1966: *[[Gys og gæve tanter]]*
* 1966: *[[Krybskytterne på Næsbygaard]]*
* 1966: *[[Søskende]]*
* 1967: *[[Brødrene på Uglegården]]*
* 1967: *[[Smukke Arne og Rosa]]*
* 1968: *[[Det var en lørdag aften (film)|Det var en lørdag aften]]*
* 1968: *[[Smuglere (film)|Smuglere]]*
* 1970: *[[Christa]]*
* 1975: *[[Sønnen fra Vingården]]*
* 1975: *[[Violer er blå]]*
* 1976: *[[Strømer]]*
* 1976: *[[Brand-Børge rykker ud]]*
* 1983: *[[Forræderne]]*
* 1984: *[[Suzanne og Leonard]]*
* 1989: *[[Notater om kærligheden]]*
* 1991: *[[Europa (film)|Europa]]*
* 1991: *[[Drengene fra Sankt Petri]]*
* 1993: *[[Drømmen om Rita]]*
* 1993: *[[Sort høst]]*
* 1994: *[[Riget]]*
* 1994: *[[To mand i en sofa]]*
* 1996: *[[Portland (film)|Portland]]*
* 1997: *[[Ørnens øye]]*
* 1997: *[[Riget|Riget II]]*
* 2000: *[[Dykkerne]]*
* 2002: *[[Charlie Butterfly]]*
* 2004: *[[Veddemålet]]*
* 2005: *[[Wallander – Mørket]]*
* 2007: *[[Andre omgang]]*
* 2007: *[[O’ Horten]]*
* 2013: *[[Halvbroren (TV-serie)|Halvbroren]]* – Flemming Brandt
* 2013–2014: *[[Lilyhammer]]* – Aslak, nabo til asylmottak (sesong 2); Aslak, voldsutsatt bonde (sesong 3)
* 2015: *[[Villmark 2]]* – Karl
* 2018: *[[Christian IV – Den sidste rejse]]*

## Referanser


## Eksterne lenker
*
Liste over Bærums veier

Dette er en **[[Liste over Bærums veier]]** per 4. september 2006.

Sentralt stedsnavnregister (SSR) vedlikeholder offisielt alle gatenavn i Norge. Disse kan aksesseres i Statens kartverk – VisVbase. Listen for Oslo i 0301GATE.TXT finnes når man velge Oslo og trykker lenken «Gatenavn med gatekoder, fra GAB. Pr.03.nov.2005.». Her finner man blant annet gatens GAB-gatenummer.

## [[Riksvei]]er
*Europavei 16 – fra Sandvika til Sollihøgda og videre til Londonderry i Nord-Irland via Bergen
*Europavei 18 – mellom Craigavon i Nord-Irland og St. Petersburg i Russland via Drammensveien
*Riksvei 150 – Ring 3 mellom Ryenkrysset på Ryen i Oslo og Lysaker i Bærum

## Fylkesveier
### Skiltete
*Fylkesvei 160 – mellom Skui i Bærum og Bestum i Oslo (Økriveien – Brynsveien – Bærumsveien – Vækerøveien)
*Fylkesvei 164 – mellom Blommenholm og Levre
*Fylkesvei 166 – mellom Lysaker og Fornebu
*Fylkesvei 168 – mellom Rud i Bærum og Oslo sentrum (Lommedalsveien – Gamle Ringeriksvei – Griniveien – Sørkedalsveien – Bogstadveien – Hegdehaugsveien – Parkveien – Wergelandsveien/St. Olavs gate)

### Ikke skiltete
*Fylkesvei 153 – mellom Sandvika og Gyssestad 
*Fylkesvei 161 – mellom Helgerud og Bærum sykehus
*Fylkesvei 162 – mellom Valler videregående skole og Gjettum skole 
*Fylkesvei 163 – mellom Høvik skole og Haslum kirke
*Fylkesvei 182 – mellom Hvile og Vøyenenga
*Fylkesvei 600 – Industriveien og Slependveien
*Fylkesvei 601 – Gamle Lommedalsvei
*Fylkesvei 602 – mellom Bryn kirke og Økri
*Fylkesvei 603 – mellom Bærums Verk og Guriby
*Fylkesvei 604 – mellom Lysaker og Høvik
*Fylkesvei 605 – Sandviksveien mellom Blommenholm og Høvik
*Fylkesvei 606 – mellom Blommenholm og Ramstad
*Fylkesvei 607 – mellom Hamang og Haslum
*Fylkesvei 608 – mellom Høvik stasjon og Øverland
*Fylkesvei 609 – mellom Nadderud videregående skole og Stabekk
*Fylkesvei 610 – mellom Grini og Lysaker
*Fylkesvei 611 – mellom Stabekk og Jar skole
*Fylkesvei 612 – mellom Østerås og Voll
*Fylkesvei 613 – mellom Nedre Voll og Nadderud
*Fylkesvei 614 – mellom Bekkestua og Øvrevoll
*Fylkesvei 615 – mellom Furuset og Jong
*Fylkesvei 616 – Bærumsveien mellom Levre og Tangen bru
*Fylkesvei 617 – mellom Vøyenenga og Kirkerud
*Fylkesvei 618 – mellom Birkheim og Sandviksbukta

## Alfabetisk liste over veinavn

### A

## Eksterne lenker
* Visveg Nasjonal vegdatabank
*Gater og veier i Bærum kommune på lokalhistoriewiki
Fjernlån

**Fjernlån** er lån og kopileveringer mellom bibliotek.

Offentlige bibliotek samarbeider i et nettverk. Dersom brukerens primærbibliotek mangler etterspurt materiale, kan de velge å låne det inn fra et fylkesbibliotek, fra Depotbiblioteket, fra universitetsbibliotek, eller fra andre offentlig eller privat bibliotek. Bibliotekene samarbeider også internasjonalt om fjernlån. 

Andre medier, som mikrofilm, lydopptak, noter, filmer og artikkelkopier fra tidsskrifter biblioteket mangler, er også å regne for et fjernlån. Fjernlån er vanligvis gratis for sluttbruker.

Tidligere ble fjernlån i Norge koordinert via en katalogkort-basert *Samkatalog* som var en avdeling av Universitetsbiblioteket i Oslo, som den gang fylte rollen som nasjonalbibliotek. I dag løses arbeidet med å identifisere og lokalisere bøker ved hjelp av elektroniske kataloger som Bibsok.no og Oria.
Ceratomia undulosa

***Ceratomia undulosa*** er en sommerfugl som tilhører familien svermere (Sphingidae). Denne svermeren finnes i Nord-Amerika.

## Utseende
Em middelsstor til stor (vingespenn 76 – 110&nbsp;mm), grålig-spraglete svermer som varierer en god del i fargen. **Brystet** er grått med en klokkeformet, svart tegning og hvite kanter, bakkroppen har tre svarte streker. **Forvingen** er gråspraglete med mer eller mindre tydelige, mørke, bølgete tverrbånd, bakvingen er grå med tre utydelige, mørke tverrbånd. Bakvingens underside har et påfallende, siksak-tverrbånd. Larven er lyst grønnlig med tydelige, hvite skråstriper på sidene. Huden er ganske glatt, ryggsiden ofte noe gulaktig. Hornet på bakkroppen er ganske stort og rosa-aktig. I alle fall hos utvokste individer er åndehullene (spiraklene) ovale og røde.

Ceratomia undulosa MHNT CUT 2010 0 323 Paroisse de Saint-Hilaire Nouveau-Brunswick Canada male dorsal.jpg|*Ceratomia undulosa*♂  	
Ceratomia undulosa MHNT CUT 2010 0 323 Paroisse de Saint-Hilaire Nouveau-Brunswick Canada male ventral.jpg| *Ceratomia undulosa*♂   △
Ceratomia undulosa MHNT CUT 2010 0 323 Baltimore County, Maryland, female dorsal.jpg|*Ceratomia undulosa* ♀ 
Ceratomia undulosa MHNT CUT 2010 0 323 Baltimore County, Maryland, female ventral.jpg|*Ceratomia undulosa*  ♀ △
- 7787 – Ceratomia undulosa – Waved Sphinx Moth caterpillar (44629357711).jpg|Larve


## Levevis
Larven lever på en lang rekke forskjellige løvtrær, blant andre ask, virginiasommersnø, liguster, eik og hagtorn.

## Utbredelse
Arten finnes i det sørlige Canada og i USA, fra østkysten vestover til Alberta og Texas.

## Kilder
* Oehlke, W. Sphingidae of the Americas – *Ceratomia undulosa*. https://web.archive.org/web/20100918120452/http://www.silkmoths.bizland.com/cundulos.htm
## Eksterne lenker
*
Wikipedia på islandsk

**Wikipedia på islandsk** (*Wikipedia á íslensku*) er den islandskspråklige utgaven av Wikipedia. Den islandske utgaven ble startet 5. desember 2003, og hadde over 19&nbsp;000 artikler i januar 2008, noe som gjør den til den 51. største Wikipedia.

De har over 2&nbsp;000 brukere og 23 administratorer.

## Eksterne lenker

*
Trent Reznor

**Michael Trent Reznor** (født 17. mai 1965 i New Castle i Pennsylvania) er en amerikansk musiker, plateprodusent og multiinstrumentalist. Han er grunnleggeren og det eneste offisielle medlemmet av bandet Nine Inch Nails, og var tidligere involvert i bandene Option 30, Exotic Birds og Tapeworm.

Reznor har vært produsent for tre av albumene til metalbandet Marilyn Manson, inkludert debutalbumet *[[Portrait of an American Family]]* som ble utgitt på hans eget plateselskap Nothing Records i 1994. Han har dessuten komponert musikk for filmene *[[Natural Born Killers]]*, ** og *[[Lost Highway]]*, og for videospillene *[[Quake (videospill)|Quake]]* og *[[Doom 3]]* fra id Software.

I 2011 mottok Reznor Oscar for beste originalmusikk og Golden Globe for best original score for *[[The Social Network]]* (2010).

## Referanser


## Eksterne lenker
* 
* 
* 
*
NIN

**NIN**, **Nin** eller **NiN** kan vise til:
* Nine Inch Nails,  amerikansk band
* Natur i Norge, system for klassifisering av natur i Norge
* Inanna, sumerisk gudinne

## Personer
* Anaïs Nin, fransk forfatter
Matti Pitkänen

**Matti Keijo Pitkänen** (født 20. desember 1951 i Ikalis) er en finsk tidligere langrennsløper som konkurrerte på 1970- og 80-tallet.

Pitkänens største triumf i langrennssporet er gullmedaljen med det finske laget på 4&nbsp;x&nbsp;10&nbsp;km stafett under OL 1976 i Innsbruck.

Han har ytterligere to stafettmedaljer, sølv fra VM 1978 og bronse fra OL 1980.

Pitkänens beste individuelle OL-resultat var en sjetteplass på 30&nbsp;km i 1980. I 1978 fikk han tre fjerdeplasser i VM (på 15, 30 og 50&nbsp;km).

## Meritter
* OL 1976 i Innsbruck: Gull på 4 x 10&nbsp;km stafett
* OL 1980 i Lake Placid: Bronse på 4 x 10&nbsp;km stafett
* VM 1978 i Lahtis: Sølv på 4 x 10&nbsp;km stafett

## Referanser


## Eksterne lenker
*
Ceratomia

* *[[Ceratomia amyntor]]*
* *[[Ceratomia catalpae]]*
* *[[Ceratomia hageni]]*
* *[[Ceratomia hoffmanni]]*
* *[[Ceratomia sonorensis]]*
* *[[Ceratomia undulosa]]*

***Ceratomia*** er en slekt av sommerfugler som tilhører familien svermere (Sphingidae). Slekten omfatter seks kjente arter av gråbrune svermere. De finnes bare i Nord-Amerika.

## Utseende
Middelsstore til store (vingespenn 65 – 115&nbsp;mm), gråbrune svermere. Brystet har en klokkeformet, svart tegning og er kantet med hvitt, bakkroppen har tre svarte lengdestriper. Forvingene har mer eller mindre tydelige, bølgete, mørke tverrbånd. Bakvingene er omtrent ensfargede. Larvene er ganske ulike hos de forskjellige artene. I motsetning til mange andre Sphinginae har ikke puppene en fri sugesnabel-slire. 
## Levevis
Larvene lever på forskjellige slags busker og løvtrær. Noen arter kan bruke mange forskjellige matplanter, andre er mer spesifikke i sitt vertsvalg. De voksne svermerne flyr om natten og tar trolig ikke næring til seg.
## Utbredelse
Slekten *Ceratomia* finnes bare i Nord-Amerika fra det sørlige Canada til det nordlige Mexico.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Sphinginae
************** Slekten *Ceratomia* Harris, 1839 – seks arter, Nord-Amerika, bl.a.:
*************** *[[Ceratomia amyntor]]* (Geyer, 1835)
*************** *[[Ceratomia catalpae]]* (Boisduval, 1875)
*************** *[[Ceratomia hageni]]* Grote, 1874
*************** *[[Ceratomia hoffmanni]]* Mooser, 1942 – Mexico
*************** *[[Ceratomia sonorensis]]* Hodges, 1971 
*************** *[[Ceratomia undulosa]]* (Walker, 1856)

Ceratomia amyntor MHNT CUT 2010 0 406 Chaffeys Locks Leeds Co Ontario, male.jpg|*[[Ceratomia amyntor]]*
Ceratomia catalpae MHNT CUT 2010 0 480 - Marlton, New Jersey, Burlington Co, USA - Male.jpg|*[[Ceratomia catalpae]]* 
Ceratomia hageni MHNT CUT 2010 0 406, Bovina, Warren Co. Miss, male.jpg|*[[Ceratomia hageni]]* 
Ceratomia igualana MHNT CUT 2010 0 323 Comala Colima Mexico male.jpg| *[[Ceratomia igualana]]*
Ceratomia undulosa MHNT CUT 2010 0 323 Baltimore County, Maryland, female.jpg|*[[Ceratomia undulosa]]*
Ceratomia sonorensis MHNT CUT 2010 0 323 Pena Blanca Santa Cruz Co, Arizona.jpg|*[[Ceratomia sonorensis]]*


## Kilder
* Oehlke, W. Sphingidae of the Americas – Sphingini. http://www.silkmoths.bizland.com/trsphingini.htm

## Eksterne lenker
*
Vladimir Voronkov

**Vladimir Petrovitsj Voronkov** (russisk Владимир Петрович Воронков; født 20. mars 1944, død 25. september 2018) var en russisk langrennsløper som representerte Sovjetunionen på 1960- og 70-tallet.

Han var med på å vinne to gullmedaljer med det sovjetiske stafettlaget; i VM 1970 og i OL 1972. Hans beste enkeltprestasjon var fjerdeplassen på 30&nbsp;km i OL 1968 i Grenoble.

## Meritter
* VM 1970 i Vysoké Tatry: Gull på 4 x 10&nbsp;km stafett
* OL 1972 i Sapporo: Gull på 4 x 10&nbsp;km stafett

## Referanser


## Eksterne lenker
*
Karl-Åke Asph

**Karl-Åke Asph** (født 2. februar 1939) er en svensk langrennsløper som konkurrerte i 1960-årene. Han gikk for det svenske laget som vant gull på 4&nbsp;x&nbsp;10&nbsp;km stafett under OL 1964 i Innsbruck. 
         
## Referanser


## Eksterne lenker
* 
*
Väinö Huhtala

**Väinö Veikko Huhtala** (født 24. desember 1935 i Revonlahti ved Siikajoki, død 18. juni 2016 i Jämsä) var en finsk langrennsløper, som konkurrerte sent i 1950- og tidlig i 1960-årene.

Hans største triumf var gullmedaljen for det finske laget på 4&nbsp;x&nbsp;10&nbsp;km stafett under OL 1960 i Squaw Valley. Han var også med på å vinne stafettsølv i VM 1962 og OL 1964. Huhtalas fremste plassering i et olympisk individuelt renn er fjerdeplassen fra 15&nbsp;km i 1964.

## Mesterskapsmedaljer
* OL 1960 i Squaw Valley: Gull på 4 x 10&nbsp;km stafett
* OL 1964 i Innsbruck: Sølv på 4 x 10&nbsp;km stafett
* VM 1962 i Zakopane: Sølv på 4 x 10&nbsp;km stafett

## Referanser


## Eksterne lenker
*
U.S. Fish and Wildlife Service

**U.S. Fish and Wildlife Service** (**FWS**) er en etat under Indredepartementet  i USA. Etaten har ansvaret for å forvalte landets plante- og dyreliv.

## Referanser


## Eksterne lenker
*
Toimi Alatalo

**Toimi Johannes «Tommi» Alatalo** (født 1929–2014) var en finsk langrennsløper som konkurrerte på 1950- og 60-tallet og representerte klubben Savitaipaleen Urheilijat fra Savitaipale.

Alatalos eneste internasjonale topplassering var gullmedaljen for det finske laget på 4&nbsp;&times;&nbsp;10&nbsp;km stafett under OL 1960 i Squaw Valley. Alatalos fremste plassering i et olympisk enkeltrenn er sjuendeplassen på 30&nbsp;km fra 1960. I 1956 ble han finsk mester på 15&nbsp;km.

## Referanser


## Eksterne lenker
*
Tapio Mäkelä

**Tapio Mäkelä** (født 12. oktober 1926 i Nastola, død 12. mai 2016 i Jämsä) var en finsk langrennsløper.

Under OL i 1952 vant han gull med det finske laget på 4 &times; 10&nbsp;km stafett, samt sølv på den individuelle 18-kilometeren. To år senere, under VM i Falun, gikk han igjen på det finske stafettlaget som ble verdensmestere.

## Meritter
* OL 1952 i Oslo: Gull på 4 &times; 10&nbsp;km stafett, sølv på 18&nbsp;km
* VM 1954 i Falun: Gull på 4 &times; 10&nbsp;km stafett

## Referanser


## Eksterne lenker
*
EDB Business Partner

**EDB Business Partner ASA** var et norsk, børsnotert IT-konsern, med hovedkontor i Oslo. Selskapet ble etablert i 1995 og drev med brukerstøtte, endringstyring og generelt vedlikehold av IT-systemer. Selskapet var majoritetseid av Telenor som eide 51,5&nbsp;% gjennom selskapet Telenor Business Partner Invest AS.

EDB Business Partner var heleier i selskapene Fellesdata AS (kjøpt 2001), Avenir AS, EDB Telecom AS, Spring Consulting AS, PDS AS og TAG Systems AS. 8. januar 2008 ble det det inngått en avtale med StatoilHydro at selskapet skulle kjøpe IS Partner, som tidligere lå under Hydro under navnet Hydro IS Partner.

Den 7. juni 2010 annonserte EDB Business Partner og ErgoGroup i en felles pressemelding at selskapene hadde blitt enige om en sammenslåing. Det nye selskapet, kalt EDB Ergogroup, ble registrert 14. oktober 2010. Den 17. mars 2012 byttet EDB ErgoGroup navn til EVRY.

I desember 2019 kjøpte Tieto opp Evry, og nytt selskapsnavn ble TietoEVRY. Etter en rebranding i 2022 ble selskapet hetende Tietoevry.

## Fusjonerte selskaper

## Referanser
Dolba hyloeus

***Dolba hyloeus*** er en sommerfugl som tilhører familien svermere (Sphingidae). Den lever i Nord-Amerika.

## Utseende
En forholdsvis liten svermer (vingespenn 50 – 68 mm), brun med varierende innslag av hvitt. Antennene ser hvite ut ovenfra. **Hodet** og brystet er brune med hvit kant, bakkroppen gråbrun med små, hvite flekker. **Forvingen** er brun med to mer eller mindre tydelige, brede, hvite tverrbånd, også med et par hvite flekker langs ytterkanten. **Bakvingen** er mørkebrun med et hvitt tverrbånd og to lyse flekker ved roten. Larven er grønn med lyse skråstriper på sidene.

Dolba hyloeus MHNT CUT 2010 0 480 - Alvin, Berkley Co, South Carolina - male dorsal.jpg|♂ 
Dolba hyloeus MHNT CUT 2010 0 480 - Alvin, Berkley Co, South Carolina - male ventral.jpg|♂  △
Dolba hyloeus MHNT CUT 2010 0 480 - Alvin, Berkley Co, South Carolina - female dorsal.jpg| ♀ 
Dolba hyloeus MHNT CUT 2010 0 480 - Alvin, Berkley Co, South Carolina - female ventral.jpg| ♀ △


## Levevis
Larvene går på ulike arter av kristtorn (*Ilex*), også på pawpaw (*Asimina triloba*) og på porsarten *[[Comptonia peregrina]]*. De voksne svermerne besøker gjerne blomster.

## Utbredelse
Den finnes i den østlige delen av Nord-Amerika fra Ontario sørover til Florida, vestover til Wisconsin og Texas.
## Kilder

* Oehlke, W. Sphingidae of the Americas – *Dolba hyloeus*. https://web.archive.org/web/20111112105408/http://www.silkmoths.bizland.com/dhyloeus.htm
## Eksterne lenker
*
Wafa Ammouri

**Wafa Ammouri** (født 28. januar 1985) er en vektløfter fra Marokko som ble tatt for å ha brukt anabole steroider før OL 2004. Hun skulle konkurrere i 63-kilosklassen.

## Referanser


## Eksterne lenker
*
Mimmi Thommessen

**Caroline Marie «Mimi» Thommessen** (født *Reimers*; 1906–1983) var en norsk visesanger og komponist. Hun debuterte på Lulu Zieglers kabaret i København. I 1946 ble hun medlem av Visens Venner og satt også en tid i styret. Hun har satt melodi til dikt av Henrik Wergeland, Jakob Sande, Tove Ditlevsen, Trygve Norum og flere.

Hun var gift med bokhandler Olaf Doblough Thommessen (1906–1966). De fikk tre barn sammen. Kaptein Rolf Thommessen (1930–2013), som ble far til politiker (H), stortingspresident Olemic Thommessen (f. 1956), og bokklubbdirektør og historiker Henrik Peter Thommessen (1931–2012), som giftet seg med organisasjonskvinnen Annette Thommessen) (1932–1994), som senere stiftet NOAS. De ble foreldre til finansmannen Christian Thommessen (f. 1957), og 
Venstre-politiker Olaf Thommessen (f. 1966).

## Bibliografi
* *Sommerfuglen og andre viser*, *melodier ved Mimi Thommessen*. Oslo: Tiden forlag 1949

## Referanser
The Whole Story

***The Whole Story*** er Kate Bushs sjette albumutgivelse. Det er en samling av hennes største hits med to bonusspor som ikke har vært utgitt tidligere; den nye låten «Experiment IV» og en ny versjon av «Wuthering Heights».

## Sporliste
# «Wuthering Heights» – 4:57
# «Cloudbusting» – 5:09
# «The Man with the Child in His Eyes» – 2:38
# «Breathing» – 5:28
# «Wow» – 3:46
# «Hounds of Love» – 3:02
# «Running Up That Hill» – 5:00
# «Army Dreamers» – 3:13
# «Sat in Your Lap» – 3:29
# «Experiment IV» – 4:21
# «The Dreaming» – 4:14
# «Babooshka» – 3:29

## Eksterne lenker
*
Georgios Andreou

**Georgios Andreou** (født 1974) er en kypriotisk mangekjemper.

Han deltok i sommer-OL i 2000.

Han satte 12. desember 2000 nasjonal tikamp-rekord på  poeng.

## Referanser


## Eksterne lenker
*
Philip Agee

**Philip Burnett Franklin Agee** (1935–2008) var en amerikansk CIA-agent kjent for å ha utgitt en omstridt bok om USAs etterretningoperasjoner i Latin-Amerika. 

Agee begynte i Central Intelligence Agency (CIA) i 1960 og opererte i land som Ecuador, Uruguay og Mexico. Han forlot byrået i 1969 i skuffelse over å sett hvordan CIA støttet autoritære regimer. I 1975 utgav han en bok om sin tidligere arbeidsplass kalt *Inside the Company: CIA Diary*. I den hevder han at millioner av mennesker over hele verden har blitt drept eller fått sine liv ødelagt av CIA. Utgivelsen førte til at Agee ble stemplet som en forræder av de amerikanske myndighetene. 

Agee døde i Havanna på Cuba i 2008. 

## Litteratur
* Philip Agee, Louis Wolf (red): *CIA i Europa* (Pax, 1979) ISBN 82-530-1047-8

## Referanser
Charizard

**Charizard** er en fiktiv art fra *[[Pokémon]]*-universet av typen Fire/Flying. 

Den utvikler seg fra Charmeleon ved level 36, og er den fullt utviklede formen av Charmander.

Charizard har tre alternative former:

* Den kan Mega Evolve til to former:
** Mega Charizard X
** Mega Charizard Y
* Den har en Gigantamax form

Charizard er spill-maskoten til Pokemon Red og Pokemon FireRed. 

Charizard ligner mye på en drage tradisjonell drage. Den har to vinger i tillegg til to spinkle armer, lang hals og hale, og står alltid på to. Bak på hodet har den to lange beinaktige utvekster, hvis formål er ukjent. Haletippen er dekket av en flamme, som blir større og lysere hvis Charizard er opphisset.

Charizard er rødoransje, med kremgul mage og underside. Charizard har bare fire tenner i munnen, alle huggtenner.

Ilden kan bli så varm at den smelter kampestein. For det meste vil en Charizard nekte å sprute ild mot fiender som er svakere enn seg, uten at dette gir den noen ulempe i kamp. Armene er sterkere enn de ser ut til, og klørne er spisse, så Charizard har mange muligheter for slag- og kloreangrep. Alternativt kan den gripe tak i motstanderen, løfte denne opp i luften, og slippe når den er på en passelig høyde. Charizard er sjeldne i det fri, der holder de mest til i utilgjengelige fjellområder.

I Nintendo Wii-spillet Super Smash Bros. Brawl er Charizard en spillbar figur, hvis man velger å spille som pokémontreneren. Da kan man bytte mellom den, Ivysaur og Squirtle.

Navnet *Charizard* er et teleskopord av *char* (å brenne/svi) og *lizard* (øgle)

## Eksterne lenker
Isoparce cupressi

***Isoparce cupressi*** er en sommerfugl som tilhører familien svermere (Sphingidae). Denne sjeldne arten finnes i sumper der næringsplanten sumpsypress (*Taxodium distichum*) vokser. Både den voksne svermeren og larven ligner overfladisk på furusvermeren (*Sphinx pinastri*), som også lever på bartrær.

## Utseende
En middelsstor (vingespenn 60 – 65&nbsp;mm), slank, grå svermer. Brystet er grått med svarte lengdestriper og en hvit kant, bakkroppen har en bred, lysegrå midtstripe, denne er mørkegrå i midten. Forvingen er grå med to avbrutte, svarte lengdestreker, bakvingen er ensfarget grå. Larven er grønn med mange små og store, hvite flekker. Langs ryggen er den mer eller mindre blålig svart.

Isoparce cupressi MHNT CUT 2010 0 481 Edgard, St John, Louisiana, male dorsal.jpg|♂ 	
Isoparce cupressi MHNT CUT 2010 0 481 Edgard, St John, Louisiana, male ventral.jpg|♂  △
Isoparce cupressi MHNT CUT 2010 0 481 Edgard, St John, Louisiana, female dorsal.jpg|♀  
Isoparce cupressi MHNT CUT 2010 0 481 Edgard, St John, Louisiana, female ventral.jpg|♀ △ 	


## Levevis
Larvene lever bare på sumpsypress (*Taxodium distichum*) og de voksne svermerne flyr i sumpene hvor disse vokser.

## Utbredelse
Arten lever i det østlige Nord-Amerika fra Maryland i nord til Mexico i sør, men er sjelden.
## Kilder

* Oehlke, W. Sphingidae of the Americas – *Isoparce cupressi*. https://web.archive.org/web/20150428044325/http://www.silkmoths.bizland.com/icupress.htm
## Eksterne lenker
*
Svetogorsk

**Svetogorsk** (russisk: Светого́рск, finsk: *Enso*) er en industriby i Leningrad oblast i Russland. Den ligger på det Karelske neset, ved elva Vuoksa, én kilometer fra den russisk&ndash;finske grensen, og fem kilometer fra den finske byen Imatra. Byen hadde .

Byen ble grunnlagt i 1887, og ble opprinnelig kalt *Enso*. Under andre verdenskrig ble den opprinnelige karelske befolkningen evakuert til Finland og sovjetiske borgere flyttet til byen etter krigen (hovedsakelig fra Ukraina, Belarus og Russland), og i 1948 ble byen omdøpt til Svetogorsk.

## Industri
Før vinterkrigen var byen hjemsted for store fabrikker tilhørende det finske tremasse- og papirkonsernet Enso-Gutzeit Oy (nå Stora Enso). I fredsavtalen ble den nye finsk-sovjetiske grensen bevisst trukket for å etterlate fabrikkomplekset på sovjetisk side. Byens største virksomhet er fremdeles tremasse- og papirindustri.

OAO *Svetogorsk*, en av de største papirfabrikkene i Russland, er byens største arbeidsgiver. Med et fabrikkområde på to kvadratkilometer produserer OAO *Svetogorsk* tremasse, papir og kartong. Siden desember 1998 har OAO *Svetogorsk* hatt International Paper som majoritetseier. Ved utgangen av 2001 arbeidet 3&nbsp;000 mennesker på fabrikken.

## Referanser


## Eksterne lenker
* 
* International Paper
Seema Punia

**Seema Punia-Antil** (født 27. juli 1983 i Sonipat i Haryana i India) er en indisk diskoskaster. Hun  vant opprinnelig VM-gull i juniorklassen i 2000, men ble diskvalifisert for bruk av pseudoefedrin. Antil vant bronsemedalje under junior-VM i 2004. Hun har en personlig rekord på 64.84 fra august 2004. Hun vant sølvmedalje i Samveldelekene i 2006. 

## Referanser


## Eksterne lenker
*
Rubrikk Group

**Rubrikk Group AS** er et selskap som eier og driver søkemotoren RUBRIKK.NO samt fortløpende lanserer tilsvarende tjenester i utlandet. 

Selskapet Rubrikk Group AS (tidligere Rubrikk No AS) ble stiftet i 2001 av gründerne Adil Osmani og Sigbjørn Rivelsrud. Selskapet hadde en omsetning på 41,8 millioner i 2022 og et årsresultat på -2,5 millioner. 

Det skapte overskrifter da det ble kjent at Rubrikk.no lenket til andre annonsesteders annonser.

Selskapet begynte sin internasjonaliseringsprosess i 2011 hvor blant annet Sør-Afrika ble lansert.

Selskapet hadde på det meste lansert tjenester i 28 land

Selskapet opererer nå i 12 land med følgende tjenester:

## Oversikt over alle søkemotorer utviklet av Rubrikk Group AS

### Europa

### Amerika

### Asia and Oceania

### Afrika

## Referanser


## Eksterne lenker
* Rubrikk.no
Sigurd Lydersen

**Sigurd Lydersen** (født 31. juli 1971) er en norsk voksenpedagog, freds- og demokratiaktivist
, tidligere redaktør og russiskfilolog. Han er tidligere leder i Norges Fredslag (mai–november 2003) og redaktør for organisasjonens blad *[[Fredsviljen]]* (2002–2004).

Han er utdannet cand. philol. i russisk (moderne sovjetisk filosofi) fra Universitetet i Oslo (1999) og arbeidet tidligere (2000–2004) som redaktør og konsulent i Norsk faglitterær forfatter- og oversetterforening (NFF), der han var redaktør for *[[NFF-Bulletin]]*. Videre har han vært styremedlem i opphavsrettsorganisasjonen CLARA. Lydersen oppholdt seg i Ukraina i forbindelse med oransjerevolusjonen i landet i 2004.

Lydersen ble valgt til styremedlem i Norges Fredslag og redaktør for *Fredsviljen* i 2002. Han ble valgt til leder i Norges Fredslag på årsmøtet 24. mai 2003, som etterfølger etter Eva Nordland, men trakk seg som leder i november samme år. Han fortsatte likevel som redaktør for Fredsviljen og vanlig styremedlem. Nestleder Trond K. Botnen overtok som fungerende leder frem til årsmøtet i 2004. Lydersen var også styremedlem i Norges Fredsråd.

## Publikasjoner
* *Mottagelsen av vestlig positivismekritikk i Sovjetunionen; om marxismen-leninismens oppløsning innenfra*, hovedoppgave i russisk, Universitetet i Oslo, 1999

## Referanser